Kgalagadin kansallispuisto

Kgalagadin kansallispuisto on laaja luonnonsuojelualue, joka ulottuu Botswanasta Etelä-Afrikan puolelle. Puiston kokonaislaajuus on noin 38 000 neliökilometriä. Botswanan puoleinen osa, joka kattaa kaksi kolmasosaa kokonaispuistosta, tunnetaan myös nimellä Gemsbok National Park, kun taas Etelä-Afrikan puoleisen osan nimi on Kalahari Gemsbok National Park. 

Suurin osa puistosta on Kalaharin autiomaata. Sen alueella ei ole ihmisen tekemiä aitoja ja rajoja, joten suuret kasvinsyöjänisäkäslaumat voivat vaeltaa alueella vuodenaikojen mukaan, ja pedot seuraavat niitä. Vähäisen kasvillisuuden takia näkyvyys on hyvä, ja eläimet kertyvät harvoille juomapaikoille, joten niitä on helppo nähdä.

Puistossa elää suuria afrikkalaisia nisäkkäitä, kuten mustaharjaisia kalaharinleijonia, gepardeja, leopardeja ja hyeenoita.

Lähteet

Aiheesta muualla 

Botswanan kansallispuistot
Etelä-Afrikan luonnonsuojelualueet
Kalaharin aavikko